**Darba uzdevums Transporta plānojumam (iepirkums)**

Izmantot esošos pētījumus par satiksmes dalībnieku plūsmām Ādažu novada teritorijā, (ietverot kājāmgājējus, velobraucējus, autobraucējus, sabiedrisko transportu un mikromobilitātes līdzekļus).

**1.nodevums (3 mēneši):**

Izstrādāt ielu un ceļu klasifikācijas kritērijus un funkcionalitātes raksturojumu katrai no tām.

Izstrādāt satiksmes organizācijas principus kā pamatojumu ielu kategoriju noteikšanai, izmantojot Ministru kabineta 2013. gada 30. aprīļa noteikumi Nr. 240 "Vispārīgie teritorijas plānošanas, izmantošanas un apbūves noteikumi" sniegto klasifikāciju:

* tranzīta iela (B kategorija) – valsts galveno vai reģionālo autoceļu sākums, turpinājums vai beigas ar dominējošu savienošanas funkciju un pakārtotu piekļūšanas funkciju. Šādu ielu izbūvē noteicošā ir savienošanas funkcijas īstenošana un atbilstošu kvalitātes prasību ievērošana;
* maģistrālā iela (C kategorija) – nodrošina savienošanas un piekļūšanas funkciju. Šādu ielu izbūvē noteicošā ir savienošanas funkcijas kvalitātes prasību ievērošana;
* pilsētas vai ciema nozīmes iela (D kategorija) – nodrošina piekļūšanu atsevišķiem zemesgabaliem, noteiktās diennakts stundās var veikt arī savienošanas funkciju;
* vietējas nozīmes iela (E kategorija) – nodrošina uzturēšanās funkciju, pakārtoti veicot arī piekļūšanas funkciju. Šādu ielu izbūvē noteicošā ir uzturēšanās funkcijas kvalitātes prasību ievērošana;
* pilsētās un ciemos jānosaka piebrauktuvju un caurbrauktuvju pieslēgumus pie maģistrālajām un vietējas nozīmes ielām atbilstoši normatīvo aktu prasībām satiksmes jomā. Minimālos attālumus no ielu krustojumiem līdz piebrauktuvju un caurbrauktuvju pieslēgumiem pie ielu brauktuvēm nosaka atkarībā no ielas kategorijas;
* Noteikt projektēšanas radītājus ielu šķērsprofilu plānošanai, ietverot ielu/ceļu profilu paraugus.

Izstrādāt principus ielu sarkano līniju noteikšanai un rezervējamo teritoriju attēlošanai teritorijas plānojumā izvērtējot:

1. esošo ielu/ceļu sarkanās līnijas;
2. sniedzot priekšlikums jaunu transporta koridoru, ceļu, ielu vai satiksmes mezglu izbūvei, ko nosaka kā transporta infrastruktūras teritorijas (TR) vai teritorijas ar īpašiem noteikumiem – nacionālas un vietējas nozīmes transporta attīstības teritorijas (TIN7).

**2.nodevums (6 mēneši):**

Sagatavot transporta sistēmas attīstības plānu Ādažu novadam līdz 2037.gadam, ietverot maģistrālo ielu un ceļu plānu visiem mobilitātes veidiem, tajā skaitā Ādažu pilsētas pilsētas, ciemu un novada savienošanai,

Transporta attīstības plānā ietver:

* shematisku izvietojumu pievienojumu vietām pie valsts autoceļu tīkla;
* sabiedriskā transporta shēmu, ietverot sabiedriskā transporta maršrutus ar pieturvietām un apkalpes zonām, kā arī norādot teritorijas, kurās nepieciešams uzlabot sabiedriskā transporta pieejamību;
* citus transporta infrastruktūras un loģistikas objektus, tai skaitā autoostas, dzelzceļa stacijas, kravu stacijas, lidlaukus,
* velotransporta un gājēju kustības organizācijas shēmu, tai skaitā gājēju ielas, ielas ar prioritāti gājējiem un velotransportam;
* sabiedriskā transporta attīstības plāns, kas ietver esošās un plānotās pieturas, mobilitātes punktus un savienojumus ar Rīgas metropoles areālu, izvērtējot Rīgas plānošanas reģiona un Rīgas pilsētas attīstības dokumentus, kā arī citus politikas plānošanas dokumentus un stratēģijas;
* hierarhisks veloceliņu un gājēju celiņu plānu visai novada teritorijai un atsevišķi Ādažu pilsētai.

**Darba grupa**

1.Vadītājs

2.Teritorijas plānotājs

3.Attīstības nodaļas darbinieks

4.CKS inženieri

5.Būvvaldes darbinieks